ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2074/97 υποβολή: Jaak Vandemeulebroucke (ARE) προς την Επιτροπή (19 Iουνίου 1997)

Θέμα: Κοινοτική οικονομική ενίσχυση στον τομέα του περιβάλλοντος

Στο πλαίσιο της δημοσιονομικής θέσης Β4-306 χορηγούνται επιδοτήσεις στο πλαίσιο της προστασίας του περιβάλλοντος. Στην Ε.Ε. C 148 της 16.5.1997 δημοσιεύεται κατάσταση των οργανώσεων που λαμβάνουν τέτοιες επιδοτήσεις.

Μπορεί να αναφέρει η Επιτροπή ποιό πρόγραμμα υπέβαλε η»Confιdιration europιenne des syndicats»;

Μπορεί να αναφέρει η Επιτροπή κατά πόσον έχει ελεχθεί η συνετή χρησιμοποίηση των επιδοτήσεων αυτών;

Απάντηση της κας Bjerregaard εξ ονόματος της Επιτροπής (18 Σεπτεμβρίου 1997)

Το έργο περιλαμβάνει σεμινάριο εργασίας για ανώτερα στελέχη εμπορικών ενώσεων από 26 περίπου χώρες (όλα τα κράτη μέλη και χώρες της Ανατολικής και Κεντρικής Ευρώπης). Θα καταστεί έτσι δυνατή η ανταλλαγή απόψεων και πείρας καθώς και η αναζήτηση κοινών στόχων με βάση την υφιστάμενη τεχνογνωσία. Όλα τα ευρήματα θα δημοσιευθούν προκειμένου να λειτουργήσουν ως κατευθυντήριες γραμμές για ενώσεις και εταιρείες, ανατολικές και δυτικές.

Πλην της δημοσίευσης των πρακτικών, τα οποία αναμένονται σύντομα, οι σχετικές εργασίες ολοκληρώθηκαν με επιτυχία.

Σύντομα ο υπεύθυνος έργου θα υποβάλει τελική έκθεση πεπραγμένων, τελικό απολογισμό των δαπανών, καθώς και τελικό ισολογισμό. Τα στοιχεία αυτά θα ελεγχθούν από την Επιτροπή, ώστε να επιβεβαιωθεί η ορθή εκτέλεση των εργασιών και η ακριβής αναφορά των συνολικών δαπανών.
ΓΡΑΠΤΗ ΕΡΩΤΗΣΗ E-2534/97 υποβολή: Kirsten Jensen (PSE) και John Iversen (PSE) προς την Επιτροπή (24 Iουλίου 1997)

Θέμα: Καλή μεταχείριση των ζώων

Προτίθεται η Επιτροπή να αναλάβει πρωτοβουλία για τη σύνταξη Πράσινης Βίβλου σχετικά με την καλή μεταχείριση των ζώων στην Ένωση;

Απάντηση του κ. Fischler εξ ονόματος της Επιτροπής (15 Σεπτεμβρίου 1997)

Η Επιτροπή επιδιώκει την αναβάθμιση, σε διάφορους τομείς, των συνθηκών καλής μεταχείρισης των ζώων. Για το σκοπό αυτό, ενέκρινε ορισμένες διατάξεις, και αυτό θα εξακολουθήσει να πράττει και στο μέλλον, όπου κρίνεται απαραίτητο. Από την άλλη, η Επιτροπή δεν προτίθεται, προς το παρόν, να συντάξει σχετική Πράσινη Βίβλο.
ΓΡΑΠΤΗ ΕΡΩΤΗΣΗ E-2691/97 υποβολή: James Provan (PPE) προς την Επιτροπή (1 Σεπτεμβρίου 1997)

Θέμα: Χρήση των Ευρωπαϊκών Ταμείων Περιφερειακής Ανάπτυξης στο Sobral, Πορτογαλία

Μου έχει αναφερθεί ότι κοινοτικές επιχορηγήσεις διατίθενται δυο φορές σε άτομα στο Sobral, Porches, στη Πορτογαλία: μια φορά για επιδοτήσεις καλλιέργειας πορτοκαλιών σε εκτάσεις που έχουν καθαρισθεί πρόσφατα και μια φορά για την καταστροφή αυτών των νέων δένδρων προκειμένου να παραδοθεί η περιοχή στην ανάπτυξη υποδομών υπό μορφή νέου αυτοκινητοδρόμου, τον Via Infante de Sagres.

Τι ελέγχους ασκεί η Επιτροπή για να εξασφαλίσει ότι τα σχέδια που εγκρίνονται για επιχορηγήσεις του ΕΤΠΑ δεν χρησιμοποιούνται από τις εθνικές αρχές για να αποζημιώσουν γη που έχει ήδη εισπράξει κοινοτικές επιδοτήσεις για άλλους σκοπούς;

Απάντηση της κας Wulf-Mathies εξ ονόματος της Επιτροπής (22 Σεπτεμβρίου 1997)

Το εν λόγω σχέδιο το διαχειρίζονται οι αρχές τους κράτους μέλους. Η Επιτροπή προσέγγισε, με τις λόγω αρχές το θέμα που αναφέρει το Αξιότιμο μέλος του Κοινοβουλίου και θα απαντήσει λεπτομερώς το ταχύτερο δυνατόν.
ΓΡΑΠΤΗ ΕΡΩΤΗΣΗ E-2337/97 υποβολή: Nuala Ahern (V) προς την Επιτροπή (10 Iουλίου 1997)

Θέμα: Εκτέλεση δειγματοληψίας για θέματα περιβάλλοντος και εγγυήσεων ασφαλείας σε πυρηνικές εγκαταστάσεις στην ΕΕ

Σύμφωνα με μνημόνιο που έχει συντάξει ο Αναπληρωτής Γενικός Διευθυντής της Διεθνούς Υπηρεσίας Ατομικής Ενεργείας (ΙΑΕΑ) Bruno Pelland και αφορά συνεδρίαση επιτροπής συνδέσμου υψηλού επιπέδου ανάμεσα στην Επιτροπή των ΕΚ και την ΙΑΕΑ που διεξήχθη στις Βρυξέλλες στις 12-13 Δεκεμβρίου 1996 η ΕΥΡΑΤΟΜ και η ΙΑΕΑ ευρίσκονται σε διένεξη όσον αφορά τον τρόπο με τον οποίον εκτελείται η δειγματοληψία για θέματα περιβάλλοντος και εγγυήσεων ασφαλείας σε ορισμένες πυρηνικές εγκαταστάσεις στην Ευρωπαϊκή Ένωση. Λέγεται ότι μονάδες στο Βέλγιο, την Ιταλία και τη Σουηδία αποκλείουν επιθεωρητές ΙΑΕΑ έως ότου η ικανότητα αναλύσεως για την αποτίμηση δειγμάτων από πλευράς ΕΥΡΑΤΟΜ βελτιωθεί στα επίπεδα ικανότητας της ΙΑΕΑ. Αποδίδουν τα ανωτέρω ορθώς την παρούσα κατάσταση και σε ποίες ενέργειες προβαίνει η Επιτροπή για να διευκολύνει καλλίτερη συνεργασία με την ΙΑΕΑ όσον αφορά τις πυρηνικές επιθεωρήσεις;

Απάντηση του κου Παπουτσή εξ ονόματος της Επιτροπής (15 Σεπτεμβρίου 1997)

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση που έδωσε στην γραπτή ερώτηση Ε-1643/97 της κας Bloch von Blottnitz ((ΕΕ C 45 της 10.2.1998 )) για το ίδιο θέμα.

Τα αναφερόμενα στην ερώτηση την σχετική με την λήψη περιβαλλοντικών δειγμάτων δεν ανταποκρίνονται στην πραγματικότητα. Η Επιτροπή και ο Διεθνής Οργανισμός Ατομικής Ενέργειας (ΔΟΑΕ) συνεργάζονται πραγματοποιώντας κοινές δειγματοληψίες, έχοντας κοινή πρόσβαση στα αποτελέσματα, και αναπτύσσοντας περαιτέρω τις σχετικές μεθόδους. Η Επιτροπή διαθέτει τις αναγκαίες αναλυτικές δυνατότητες για την συναγωγή ανεξάρτητων συμπερασμάτων: ευρωπαϊκά εργαστήρια πραγματοποιούν όντως αναλύσεις για λογαριασμό του ΔΟΑΕ, από κοινού με άλλα εργαστήρια.

Όσον αφορά την αρχή που διέπει τις δοκιμές και την εφαρμογή της νέας μεθόδου, η Επιτροπή, οι αρχές των κρατών μελών και οι επιχειρήσεις, προτιμούν την επιστημονική και τεχνική προσέγγιση βάσει της οποίας η αποκτώμενη πείρα και τα λαμβανόμενα αποτελέσματα από κάθε δειγματοληψία, επηρεάζουν την επόμενη ανάλογη δειγματοληψία.

Κατά την τελευταία συνεδρίαση της υψηλού επιπέδου επιτροπής συνδέσεως του Ιουνίου του 1997, επήλθε απόλυτη συμφωνία μεταξύ του ΔΟΑΕ και της Επιτροπής σε όλα τα σχετικά θέματα.
ΓΡΑΠΤΗ ΕΡΩΤΗΣΗ P-0952/97 υποβολή: Peter Truscott (PSE) προς το Συμβούλιο (10 Μαρτίου 1997)

Θέμα: Περιορισμοί της ελεύθερης κυκλοφορίας των προσώπων εκ μέρους των βελγικών αρχών

Μετά τις πρόσφατες αποφάσεις του Δικαστηρίου των ΕΚ κατά του Βελγίου για την επιβολή παράνομων περιορισμών της ελεύθερης κυκλοφορίας των πολιτών της ΕΕ, οι βελγικές αρχές φαίνεται τώρα να εφαρμόζουν απαράδεκτους περιορισμούς σε ό,τι αφορά τα ταξίδια υπηκόων τρίτων χωρών.

Θα μπορούσε το Συμβούλιο να διερευνήσει και να σχολιάσει τις πληροφορίες που είδαν το φως της δημοσιότητας, σύμφωνα με τις οποίες η Πρεσβεία του Βελγίου στο Λονδίνο αρνείται την έκδοση βίζας σε υπηκόους τρίτων χωρών εντός μιας λογικής προθεσμίας, καθιστώντας τοιουτοτρόπως αδύνατη την ταξιδιωτική μετακίνηση εντός της ΕΕ των τουριστών και επιχειρηματιών από τρίτες χώρες, οι οποίοι χρησιμοποιούν ως βάση το Ηνωμένο Βασίλειο;

Θα μπορούσε επίσης το Συμβούλιο να καταδικάσει τα αυξανόμενα συμπτώματα ρατσισμού και έλλειψης ανοχής εκ μέρους των βελγικών αρχών των αρμοδίων να εκδίδουν άδειες ταξιδίου και εργασίας για τους πολίτες της ΕΕ και τους υπηκόους τρίτων χωρών;

Απάντηση (16 Οκτωβρίου 1997)

Παραπέμπουμε τον Αξιότιμο κ. Βουλευτή στην απάντηση που δόθηκε στη γραπτή του ερώτηση αριθ. Η-0355/97 της 14ης Μαΐου 1997.
ΓΡΑΠΤΗ ΕΡΩΤΗΣΗ E-2442/97 υποβολή: Graham Watson (ELDR) προς την Επιτροπή (16 Iουλίου 1997)

Θέμα: Πρόγραμμα διαθέσιμων ποσοτήτων γάλακτος στην ΕΕ

Εχει άραγε η Επιτροπή στη διάθεσή της συγκριτικές στατιστικές όσον αφορά την ποσότητα του γάλακτος που παρέχεται μέσω του προγράμματος διαθεσίμων ποσοτήτων γάλακτος σε όλα τα κράτη μέλη;

Πόσο μικρότερη ή μεγαλύτερη ποσότητα προβλέπεται για χώρες με ιδιωτικοποιημένα συστήματα διανομής;

Απάντηση του κ. Fischler εξ ονόματος της Επιτροπής (10 Σεπτεμβρίου 1997)

Ο κάτωθι πίνακας παρουσιάζει τη συνολική ποσότητα γάλακτος και γαλακτοκομικών προϊόντων, που διανεμήθηκε σε όλα τα κράτη μέλη, κατά το σχολικό έτος 1995-1996, στα πλαίσια του Κοινοτικού προγράμματος παροχής γάλακτος στα σχολεία. Οι εν λόγω ποσότητες επηρεάζονται από διάφορα στοιχεία, όπως ο αριθμός επιλέξιμων μαθητών, η κατά κεφαλήν κατανάλωση γάλακτος στο υπό εξέταση κράτός μέλος, η παράδοση κατανάλωσης γάλακτος στο σχολείο, η πρακτική οργάνωση του σχεδίου, καθώς και συγκεκριμένες πρωτοβουλίες προμηθευτών ή τοπικών και σχολικών αρχών να ενισχύσουν το πρόγραμμα. Λόγω του μεγάλου αριθμού στοιχείων που το επηρεάζουν, η Επιτροπή δε δύναται να εκτιμήσει τις επιπτώσεις που θα έχει η διάθεση γάλακτος στα σχολεία από ιδιωτικά συστήματα διανομής.

>TABLE>
ΓΡΑΠΤΗ ΕΡΩΤΗΣΗ E-1861/97 υποβολή: Carlos Pimenta (PPE) προς το Συμβούλιο (30 Μαΐου 1997)

Θέμα: Πρόσβαση σε ιατρική ειδικότητα στην Ευρωπαϊκή Ένωση

Ποιές διοικητικές διατυπώσεις απαιτούνται σε κάθε χώρα της Ευρωπαϊκής ώνωσης από ένα διπλωματούχο ιατρικής που επιθυμεί να αποκτήσει ειδικότητα (π.χ. χειρουργική), συγκεκριμένα δε ποιές εξετάσεις απαιτούνται για πρόσβαση στην ειδικότητα και, ιδιαιτέρως, αν χρειάζονται εξετάσεις στη γλώσσα της χώρας προορισμού;

Απάντηση (16 Οκτωβρίου 1997)

Η οδηγία 93/16/ΕΟΚ προβλέπει ότι:

- κάθε κράτος μέλος αναγνωρίζει τα διπλώματα ιατρικής (όπως απαριθμούνται στο άρθρο 3) τα οποία χορηγούνται στους υπηκόους των κρατών μελών από τα άλλα κράτη μέλη, τα οποία έχουν αποκητθεί κανονικά (σύμφωνα με το άρθρο 23 της οδηγίας αυτής), άρθρο 2.

- οι υπήκοοι των κρατών μελών οι οποίοι επιθυμούν να αποκτήσουν ένα τίτλο ιατικής ειδικότητας ο οποίς δεν χορηγείται στο κράτος καταγωγής τους, πρέπει να πληρούν τους όρους εκπαίδευσης που απαιτούνται στο κράτος μέλος υποδοχής (άρθρο 8).

Οι απαιτούμενες διοικητικές διατυπώσεις για την απόκτηση ιατρικής ειδικότητας ποικίλουν ανάλογα με τη χώρα και όλως ιδιαιτέρως ανάλογα με το ιατρικό κέντρο όπου θα αποκτηθεί η ειδικότητα αυτή.

Για περισσότερες λεπτομέρεις παραπέμπουμε τον αξιότιμο βουλευτή στις υπηρεσίες της Επιτροπής, η οποία είναι υπέθυνυνη για την παρακολούθηση της εφαρμογής των οδηγιών.
ΓΡΑΠΤΗ ΕΡΩΤΗΣΗ E-2433/97 υποβολή: Wilmya Zimmermann (PSE) προς την Επιτροπή (17 Iουλίου 1997)

Θέμα: Δικαιώματα των φυλών Tupinikim και Guaranis στη χώρα τους (Βραζιλία)

Η πολυεθνική εταιρεία Aracruz Celulosa παράγει και εμπορεύεται κυτταρίνη στο Espirito Santo (Βραζιλία) σε μία περιοχή για την οποία εγείρουν αξιώσεις οι Ινδιάνοι Tupinikim. Σύμφωνα με το Σύνταγμα της Βραζιλίας οι Ινδιάνοι έχουν ιστορικά δικαιώματα στην εν λόγω περιοχή, την οποία ανέκαθεν κατέχουν και κατοικούν.

Οι Tupinikim, στους οποίους προστέθηκε πριν από ορισμένα χρόνια μία ομάδα της φυλής Guaranis, ζήτησαν από το FUNAI (το αρμόδιο όργανο της Κυβέρνησης της Βραζιλίας) να τους επιστραφεί η γη που τους είχε αφαιρεθεί. Σχεδιάζουν την αναδάσωση της περιοχής και επιθυμούν να δεχθούν στους κόλπους της κοινωνίας τους εκείνα τα μέλη της φυλής τους που ζούν κατά μεγάλο μέρος διασκορπισμένα και σε απόλυτη ένδεια και να μπορέσουν με τον τρόπο αυτό να επιζήσουν ως αυτοτελής εθνική ομάδα.

Γνωρίζει η Επιτροπή την κατάσταση που περιγράφεται ανωτέρω; Ποια μέτρα προτίθεται να λάβει, προκειμένου να εμποδίσει την εισαγωγή κυτταρίνης στην Ευρώπη από την εταιρεία Aracruz Celulosa, η οποία εφαρμόζει εξαιρετικά αθέμιτες μεθόδους παραγωγής;

Aπάντηση του κ.Marin εξ ονόματος της Επιτροπής (15 Σεπτεμβρίου 1997)

Οι τρείς προστατευόμενες περιοχές που βρίσκονται στην ιδιοκτησία της Aracruz Celulosa (το κεφάλαιο της οποίας είναι κατά το μεγαλύτερο τμήμα κοινοτικό) αποτέλεσαν το αντικείμενο όλων των φάσεων της διαδικασίας εδαφικής οριοθέτησης («σήμανσης») που προβλέπει ο νόμος στην Βραζιλία και ήδη έχουν επικυρωθεί. Πρέπει να υπενθυμιστεί ότι η διαδικασία οριοθέτησης γίνεται μαζί με τους Ινδιάνους.

Η Aracruz Celulosa συνέχιζε πάντα τη δραστηριότητά της εντός των ορίων της ιδιοκτησίας της, σεβόμενη τα δικαιώματα και τα εδάφη των ινδιάνων. Η εταιρεία, τα τελευταία χρόνια, ανέλαβνε κοινωνική δράση στον τομέα της υγείας και της εκπαίδευσης των Ινδιάνων που κατοικούν στην ιδιοκτησία της. Η εταιρεία αυτή θεωρείται, στον τομέα της δραστηριότητάς της, από τις πιο στρατευμένες στην προστασία του περιβάλλοντος. Κατά τη διάρκεια των τελευταίων ετών, άρχισε μια διαδικασία ταχείας αναδάσωσης στο σύνολο της ιδιοκτησίας της.

Μία απαγόρευση των εισαγωγών κυτταρίνης στην Ευρώπη, βάσει των μεθόδων παραγωγής που εφαρμόζει μια εταιρεία, δεν θα ήταν σύμφωνη με τους κανόνες του Παγκόσμιου Οργανισμού Εμπορίου (ΠΟΕ), με τη σημερινή τους μορφή.

Ωστόσο, η επιτροπή εμπορίου και περιβάλλοντος του ΠΟΕ συνεχίζει τις εργασίες της με στόχο να καθορίσει εάν είναι αναγκαίες οι τροποποιήσεις των πολυμερών εμπορικών κανόνων για να εξασφαλιστεί η συμφωνία τους με τις πολυμερείς συμφωνίες στον τομέα του περιβάλλοντος. Για τον σκοπό αυτό, η διαπραγμάτευση μιας σύμβασης για την προστασία των δασών ζητείται από ολοένα και μεγαλύτερο αριθμό μη κυβερνητικών οργανισμών και αντιπροσώπων της κοινωνίας των πολιτών. Η Επιτροπή παρακολουθεί με προσοχή τις εξελίξεις αυτές και παραμένει ευαισθητοποιημένη στις σχέσεις που υφίστανται μεταξύ εμπορίου και περιβάλλοντος.
ΓΡΑΠΤΗ ΕΡΩΤΗΣΗ E-2150/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Περιεχόμενο της επισήμανσης

Τί είδους στοιχεία θα πρέπει να περιέχει η επισήμανση και σε ποιά μορφή;

Κοινή απάντηση στις γραπτές ερωτήσεις Ε-2148/97 και Ε-2150/97 (20 Οκτωβρίου 1997)

Ασ ανατρέξει η αξιότιμη κα βουλευτής στην απάντηση που δόθηκε στην ερώτηση 2112/97 και ασ σημειώσει ότι το άθρθρο 8 του κανονισμού καθορίζει τους λεπτομερείς κανόνες επισήμανσης, οι οποίοι συμπληρώνονται δυνάμει του άρθρου 7 παράγραφος 2.

Δεδομένου ότι η διατύπωση της ερώτησης δεν επιτρέπει τον ακριβή προσδιορισμό της «οδηγίας για τις ποικιλίες ειδών», δεν είναι δυνατόν να επιβεβαιωθεί εάν σχεδιάζεται τροποποίησή της.
ΓΡΑΠΤΗ ΕΡΩΤΗΣΗ E-2198/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Καταχώρηση δεδομένων σχετικά με τα «νέα τρόφιμα»

Ποιές αρχές είναι αρμόδιες για την καταχώρηση σε τράπεζες δεδομένων όλων των εγκριθέντων ή δηλωθέντων βάσει του ανωτέρω κανονισμού προϊόντων;

Κοινή απάντηση στις γραπτές ερωτήσεις Ε-2198/97, Ε-2200/97 και Ε-2202/97 (28 Οκτωβρίου 1997)

Οι λεπτομέρειες σχετικά με την προστασία των πληροφοριών που παρέχει ο υποβάλλων αίτηση διάθεσης στην αγορά, θεσπίζονται σύμφωνα με την διαδικασία που προβλέπεται στο άρθρο 13 του κανονισμού στον οποίο αναφέρεται η ακιότιμη κα Βουλευτής.

Ο κανονισμός αριθ. 258/97 ((ΕΕ L 43 της 14.2.1997. )) δεν προβλέπει τη συστηματική δημοσίευση των παρασχεθέντων επιστημονικών δεδομένων ή των αξιολογήσεων τους, ούτε τον καθορισμό αρμόδιων αρχών για τη συλλογή δεδομένων σχετικών με προϊόντα που έχουν εγκριθεί ή δηλωθεί σύμφωνα με τον εν λόγω κανονισμό.
ΓΡΑΠΤΗ ΕΡΩΤΗΣΗ E-2158/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Μη εσκεμμένη προσθήκη ουσιών που υπόκεινται σε υποχρεωτική επισήμανση στα συνήθη τρόφιμα

1. Τί πρακτική θα πρέπει να ακολουθείται για τα προϊόντα τα οποία, μολονότι δεν αποτελούνται από γενετικώς τροποποιημένα προϊόντα, ενδέχεται να περιέχουν (χωρίς τούτο να έχει γίνει σκοπίμως) τμήματα γενετικώς τροποποιημένων προϊόντων;

2. Προβλέπεται στις περιπτώσεις αυτές η διενέργεια ελέγχου και, εάν κριθεί αναγκαίο, η επισήμανση των προϊόντων αυτών; (λ.χ. το μέλι και τα προϊόντα του που παράγονται από τη γύρη διαγονιδιακών φυτών)

3. Εξετάζεται, άραγε, η ασφαλής για την υγεία κατανάλωση των προϊόντων που περιέχουν γύρη αυτής της μορφής;

Απάντηση (28 Οκτωβρίου 1997)

Υπενθυμίζεται ότι ο κανονισμός στον οποίο αναφέρεται ο αξιότιμος κ. βουλευτής εγκρίθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία που ορίζεται από το άρθρο 189Β της Συνθήκης ΕΚ.

Το άρθρο 1 του εν λόγω κανονισμού ορίζει το πεδίο εφαρμογής του και δεν προβλέπει, με την επιφύλαξη της εφαρμορμογής της παραγράφου του 3, την περίπτωση τροφίμων, ή συστατικών που εμπίπτουν μη σκοπίμως στις κατηγοριές που ορίζονται από το εν λόγω άρθρο.

Εν πάσει περιπτώσει, αξακολουθούν να ισχύουν οι γενικές διατάξεις της κοινοτικής νομοθεσίας στον τομέα ελέγχου των τροφίμων (οδηγίες 89/397/ΕΟΚ ((ΕΕ L 186 της 30.6.1989. )) και 93/99/ΕΟΚ ((ΕΕ L 290 της 24.11.1993. )).
ΓΡΑΠΤΗ ΕΡΩΤΗΣΗ E-2434/97 υποβολή: Terence Wynn (PSE) προς την Επιτροπή (11 Iουλίου 1997)

Θέμα: ΦΠΑ σε είδη ατομικής υγιεινής για γυναίκες

Ο συντελεστής του ΦΠΑ της ΕΕ σε είδη ατομικής υγιεινής ανέρχεται σήμερα σε 5%.

Αντιμετωπίζει η Επιτροπή το ενδεχόμενο να μειωθεί αυτός σε μηδενικό συντελεστή στο εγγύς μέλλον;

Απάντηση του κ. Monti εξ ονόματος της Επιτροπής (18 Σεπτεμβρίου 1997)

Βάσει της τρέχουσας κοινοτικής νομοθεσίας τα κράτη μέλη δύνανται να εφαρμόσουν μειωμένο συντελεστή τουλάχιστον 5 % για τα είδη ατομικής υγιεινής (άρθρο 12(3)(α) και παράρτημα Η (κατηγορία 3) της 6ης οδηγίας ΦΠΑ 77/388/ΕΟΚ ((ΕΕ L 145 της 13.6.1977. ))). Η ρύθμιση αυτή αποτελεί μία εναλλακτική λύση μόνον και στην πράξη τα περισσότερα κράτη μέλη επιβάλλουν τον συνήθη συντελεστή στα γυναικεία είδη ατομικής υγιεινής.

Οι εξής συντελεστές ισχύουν στα κράτη μέλη:

>TABLE>

Η τρέχουσα κατάσταση θα αποτελέσει αντικείμενο αναθεώρησης στο πλαίσιο της εισαγωγής του νέου κοινού συστήματος ΦΠΑ που θα ασχοληθεί με το θέμα της εναρμόνισης του συντελεστή ΦΠΑ. Περισσότερες λεπτομέρειες ως προς τα σχέδια της Επιτροπής στον τομέα αυτόν υπάρχουν στο πρόγραμμα που εγκρίθηκε το 1996 ((COM(96) 328 τελικό. )).

Βάσει της κοινοτικής νομοθεσίας η εφαρμογή μηδενικού συντελεστή επιτρέπεται για μία μεταβατική περίοδο μόνον και για περιορισμένο αριθμό ειδών. Τα κράτη μέλη δεν δύνανται να εφαρμόσουν μηδενικό συντελεστή σε νέα αγαθά ή υπηρεσίες. Η Επιτροπή δεν σχεδιάζει να προτείνει να καταστεί δυνατή η εφαρμογή νέων μηδενικών συντελεστών.
ΓΡΑΠΤΗ ΕΡΩΤΗΣΗ E-2136/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Ένζυμα και πρόσθετες ουσίες που παράγονται με μεθόδους της γενετικής τεχνολογίας

Προγραμματίζονται στην Ευρωπαϊκή ώνωση δραστηριότητες με στόχο την κάλυψη των νομοθετικών κενών που εξακολουθούν να υφίστανται κατά την έγκριση ενζύμων ή πρόσθετων ουσιών που παρασκευάζονται μέσω γενετικώς τροποποιημένων μικροοργανισμών τα οποία δεν περιλαμβάνονται τόσο στον κανονισμό για τα νέα τρόφιμα τόσο και στον κανονισμό σχετικά με τις πρόσθετες ουσίες;

Απάντηση (20 Οκτωβρίου 1997)

Το άρθρο 3 παρ. 4 του κανονισμού 258/97 σχετικά με τα νέα τρόφιμα και τα νέα συστατικά τροφίμων προβλέπει παρέκκλιση από τη διαδικασία έγκρισης που προβλέπεται στον ίδιο κανονισμό, εφόσον τα τρόφιμα ή τα συστατικά τροφίμων, βάσει των γενικών αναγνωρισμε+νων επιστημονικών δεδομένων.

Θα μπορούσε ενδεχομέως να καθοριστεί με τη διαδικασία που προβλέπεται στο άρθρο 13 του κανονισμού, εάν ένας τύπος τροφίμου ή συστατικού τροφίμου καλύπτεται από την εν λόγω παρέκκλιση.
ΓΡΑΠΤΗ ΕΡΩΤΗΣΗ E-0520/97 υποβολή: Graham Watson (ELDR) προς το Συμβούλιο (19 Φεβρουαρίου 1997)

Θέμα: Διακίνηση ηρωίνης από την Τουρκία

Προτίθεται το Συμβούλιο να ζητήσει από την αστυνομία της Κάτω Σαξωνίας να δώσει στη δημοσιότητα τα στοιχεία στα οποία αναφέρεται ο δικαστής Rolf Schwalbe, σύμφωνα με τα οποία δύο οικογένειες στην Κωνσταντινούπολη ελέγχουν το λαθρεμπόριο ηρωίνης προς τη Γερμανία και το Βέλγιο υπό την προστασία της Υπουργού Εξωτερικών της Τουρκίας κ. Τανσού Τσιλλέρ; Έχει το Συμβούλιο τυχόν άλλες πληροφορίες περί των διασυνδέσεων που φέρονται να υπάρχουν ανάμεσα στην τουρκική μαφία και τους πολιτικούς, τις οποίες και έχουν επισημάνει τα τουρκικά μέσα ενημερώσεως;

Απάντηση (28 Οκτωβρίου 1997)

Το θέμα που θίγει ο αξιότιμος Βουλευτής αφορά τις αρχές του οικείου κράτους μέλους, ενώ το Συμβούλιο δεν έχει δικαίωμα να επέμβει κατά τον προτεινόμενο τρόπο.

Τα μέτρα που πρέπει να ληφθούν κατά των οργανώσεων που διεξάγουν λαθρεμπόριο ναρκωτικών μέσω της βαλκανικής οδού εξετάζονται διεξοδικά από τα αρμόδια όργανα του Συμβουλίου επί τη βάσει εκθέσεως της Μονάδας Ναρκωτικών της Europol (EDU).
ΓΡΑΠΤΗ ΕΡΩΤΗΣΗ E-2204/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Διαφάνεια έναντι της κοινής γνώμης όσον αφορά τις εγκρίσεις κυκλοφορίας «νέων τροφίμων» στην αγορά

1. Πώς θα εξασφαλίζεται, σε μόνιμη βάση, η διαφάνεια και η πληροφόρηση της κοινής γνώμης;

2. Πρέπει να ενημερώνονται οι ενώσεις καταναλωτών για όλες τις εγκρίσεις κυκλοφορίας «νέων τροφίμων» στην αγορά;

3. Πώς θα εξασφαλισθεί ότι οι πληροφορίες αυτές θα είναι πλήρεις και επίκαιρες;

Κοινή απάντηση στις γραπτές ερωτήσεις Ε-2192/97 και Ε-2204/97 (28 Οκτωβρίου 1997)

Με την επιφύλαξη των εθνικών διατάξεων, παραδείγματος χάριν από το άρθρο 5 του κανονισμού ο οποίος αναφέρεται από την αξιότιμη κα Βουλευτή, η δημοσίευση περίληψης της κοινοποίησης. Το ίδιο ισχύεικαι γις αποφάσεις οι οποίες λαμβάνονται βάσει του άρθρου 7 παράγραφος 3 του κανονισνού.

Οι διατάξεις αυτές διευκόλυναν ένα κράτος μέλος να εφαρμόσει, ενδοχομένως, το άρθρο 12 αυτού του κανονισμού, για τον περιορισμό ή την αναστολή της εμπορίας ή της χρήσης στην επικράτειά του ενός τροφίμου ή ενός συστατικού τροφίμου το οποίο ενέχει κινδύνους για την υγεία.

Τέλος, με την εποιφύλαξη των διατάξεων του άρθρου 10 του κανονισμού, των εθνικών διατάξεων, και ενδεχομένως των διατάξεων του άρθρου 22 της οδηγίας 90/220/ΕΟΚ ((ΕΕ L 117 της 8.5.1990. )), το άρθρο 14 προβλέπει έκθεση της Επιτροπής για την εφαρμογή του κανονισμού και εξέταση «των επιπτώσεων του στην ενημέρωση των καταναλωτών».
ΓΡΑΠΤΗ ΕΡΩΤΗΣΗ E-2080/97 υποβολή: Raphaλl Chanterie (PPE) προς το Συμβούλιο (18 Iουνίου 1997)

Θέμα: Καθυστερήσεις στη δημοσίευση στην Επίσημη Εφημερίδα συμβάσεων και πρωτοκόλλων

Για ποιό λόγο σημειώνεται συχνά μακρά καθυστέρηση μεταξύ της υπογραφής συμβάσεων και πρωτοκόλλων του τρίτου πυλώνα και της δημοσίευσής τους στην Επίσημη Εφημερίδα;

Για παράδειγμα, η Σύμβαση Europol υπεγράφη στις 26 Ιουλίου 1995 αλλά δημοσιεύθηκε στις 27 Νοεμβρίου 1995, ενώ πρωτόκολλα του Δικαστηρίου που αφορούν δύο άλλες συμβάσεις υπεγράφησαν στις 29 Νοεμβρίου 1996 αλλά δημοσιεύθησαν στις 20 Μαΐου 1997.

Απάντηση (16 Οκτωβρίου 1997)

Τα κείμενα που εκδίδονται από το Συμβούλιο δημοσιεύονται πάντοτε το συντομότερο δυνατό στην ΕΠίσημη Εφημερίδα των Ευρωπαϊκών Κοινοτήτων. Ωστόσο, η δημοσίευση μπορεί μερικές φορές να καθυστερήσει λόγω ορισμένων συνθηκών.

Η πράξη για την κατάρτιση της σύμβασης Europol εκδόθηκε στις 26 Ιουλίου 1995, ταυτόχρονα με δύο άλλες πράξεις. την πράξη γαι την κατάρτιση της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων. Την ίδια ημέρα, η συνδιάσκεψη των αντιπροσώπων των κυβερνήσεων των κρατών μελών ενέκρινε συμφωνία για την προσωρινή εφαρμογή μεταξύ ορισμένων κρατών μελών, της σύμβασης σχετικά με τη χρήση της πληροφορικής στον τελωνειακό τομέα. Το Συμβούλιο έλαβε ατυή την απόφαση δημοσίευσης στις 26 Οκτωβρίου 1995 και οι τρεις συμβάσεις, καθώς και η εν λόγω συμφωνία, δημοσιεύτηκαν στην ΕΕ C της 27ης Νοεμβρίου 1995.

Οι πράξεις για την κατάρτιση των πρωτοκολλων σχετικά με την ερμηνεία της σύμβασης για την προστασία των οικονομικών συμφερόντων και της σύμβασης γαι τη χρήση της πληροφορικής στον τελωνειακό τομέα από το Δικαστήριο των Ευρωπαϊκών Κοινοτήτων, με προδικαστικές αποφάσεις εκδόθηκαν στις 29 Νοεμβρίου 1996. Δόθηκε προθεσμία στα κράτη μέλη προκειμένου να καταρτιστεί ένας όσο το δυνατόν πληρέστερος κατάλογος των δηλώσεων που προβλέπονται στο άρθρο 2 των πρωτοκόλλων. Για το σκοπό αυτό, τα εν λόγω πρωτόκολλα δημοσιεύτηκαν στην ΕΕ C 151 της 2οής Μαΐου 1997.